VENDIM
Nr. 56, datë 29.12.2017

PËR MIRATIMIN E TARIFAVE TË SHËRBIMIT TË FURNIZIMIT ME UJË DHE LARGIMIT E PËRPUNIMIT TË UJËRAVE TË NDOTURA PËR SHOQËRINË UJËSJELLËS-KANALIZIME KORÇË SHA

	Në mbështetje të nenit 14 dhe 21, të ligjit nr. 8102, datë 28.3.1996, “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, të ndryshuar; të vendimit të Komisionit Kombëtar Rregullator nr. 39, datë 9.12.2015, “Për miratimin e politikës tarifore për shërbimin e furnizimit me ujë dhe largimit e përpunimit të ujërave të ndotura”; të vendimit të Komisionit Kombëtar Rregullator nr. 40, datë 9.12.2015, “Për miratimin e dokumentacionit mbështetës për miratimin e tarifave për shërbimin e furnizimit me ujë, largimin e përpunimin e ujërave të ndotura”; të vendimit të Komisionit Kombëtar Rregullator nr. 41, datë 9.12.2015, “Për miratimin e procesit të miratimit të tarifave për shërbimin e furnizimit me ujë, largimin e përpunimin e ujërave të ndotura” dhe të vendimit të Komisionit Kombëtar Rregullator nr. 42, datë 9.12.2015, “Për miratimin e metodologjisë për vendosjen e tarifave për shërbimin e furnizimit me ujë dhe largimin e përpunimin e ujërave të ndotura”, Komisioni Kombëtar Rregullator

VENDOSI:

1. Miratimin e tarifave për shoqërinë Ujësjellës-Kanalizime Korçë sh.a.:
a) Për shërbimin e furnizimit me ujë, largimin dhe trajtimin e ujërave të ndotura, për zonën ekzistuese si më poshtë:

	Kategoria e klientëve
	Tarifa volumetrike
	Tarifa fikse

	
	Furnizim me ujë (lekë/m³)
	Largimi i ujërave të ndotura (lekë/m³)
	(lekë/klient/muaj)

	Klientë familjarë
	72
	42
	140

	Klientë publikë
	117
	64
	140

	Klientë privatë
	140
	64
	140



[bookmark: _GoBack]b) Për shërbimin e furnizimit me ujë për zonat e reja:
	Nr.
	Emërtimi
	Njësia
	Njësitë administrative

	
	
	
	Mollaj, Bulgarec Qendër
	Voskop, Komuna Vithkuq, Bulgarec (të tjerat)
	Drenovë
	Voskopojë

	1
	Konsumatorë familjarë
	lekë/m3
	38
	28
	28
	28

	2
	Konsumatorë publikë
	lekë/m3
	110
	110
	110
	110

	3
	Konsumatorë privatë
	lekë/m3
	100
	100
	100
	100

	4
	Tarifë fikse
	lekë/muaj/klient
	100
	100
	100
	100


2. Objektivat e treguesve kryesorë të performancës për vitin 2018 janë si më poshtë:
	Treguesit e performancës
	Viti 2018

	Mbulimi me ujë 
	93%

	Mbulimi me kanalizime
	73%

	Niveli i matjes 
	91%

	Uji pa të ardhura 
	25%

	Norma e arkëtimit 
	94%




3. Pagesa rregullatore vjetore për shoqërinë Ujësjellës-Kanalizime Korçë sh.a. do të jetë 0.6% e të ardhurave vjetore të parashikuara nga aktiviteti. 
4. Vendimi i Komisionit Kombëtar Rregullator nr. 42, datë 23.12.2013, “Për miratimin e tarifave të ujit për konsum publik për sh.a. UK Korçë”, shfuqizohet.
5. Ky vendim hyn në fuqi më 1.1.2018 dhe është i vlefshëm deri në miratimin e tarifave të reja.	

KRYETARI
Ndriçim Shani

